

# REPUBLIKA HRVATSKA ISTARSKA ŽUPANIJA OPĆINA KAŠTELIR-LABINCI

# CASTELLIERE-S.DOMENICA

## Načelnik

KLASA: 371-01/25-01/01 URBROJ: 2163-35-02-25-01

U Kašteliru, Castelliere, 12. veljače 2025.

Na temelju članka 391. Zakona o vlasništvu i drugim stvarnim pravima („Narodne novine“ br. 91/96., 68/98., 137/99., 22/00., 73/00., 129/00., 114/01., 79/06., 141/06., 146/08.,

38/09., 153/09. i 143/12), članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) na prijedlog Jedinstvenog upravnog odjela Općine Kaštelir-Labinci-Castelliere-S.Domenica, Općinski načelnik dana 12.02.2025. godine, raspisuje

# JAVNI NATJEČAJ

## za davanje stana u vlasništvu Općine u najam

**OSNOVNE I OPĆE ODREDBE**

Raspisuje se javni natječaj (u daljnjem tekstu: natječaj) za najam stana u vlasništvu Općine Kaštelir-Labinci-Castelliere-S.Domenica u naselju Brnobići, Brnobići 15.

Stan koji je predmet natječaja nalazi se u naselju Brnobići, Brnobići 15, na k.č. br. zgr. 159/1, upisanoj u zk. ul. 1901, k.o. Kaštelir, koji se sastoji od hodnika, kuhinje sa dnevnim boravkom, dvije sobe i kupaonice, ukupne površine od 60 m2.

Stan nije useljiv, potrebna je adaptacija, slobodan je od stvari i osoba.

Stan se daje u najam u rok na 5 godina, uz mogućnost obnove ugovora na dodatno razdoblje uz 5 godina, pod uvjetom da je najmoprimac tijekom trajanja ugovora o najmu stana uredno ispunjavao sve uvjete iz ugovora.

Cijena najma stana koji je predmet natječaja utvrđuje se u iznosu od 4,00 EUR po m2 površine stana, odnosno 240,00 EUR mjesečno.

Obvezni dokaz koji se prilaže natječajnoj dokumentaciji je unaprijed uplaćen iznos jedne mjesečne najamnine. Jamčevina u utvrđenom iznosu od 240,00 EUR se uplaćuje u korist IBAN-a Općine broj HR04 23800061859700000 poziv na broj 68-7722-OIB.

# KRITERIJI I MJERILA ZA DODJELU STANOVA

Stan u vlasništvu Općine Kaštelir-Labinci-Castelliere-S.Domenica daje se u najam pod uvjetima:

* podnositelj zahtjeva mora hrvatski državljanin,
* podnositelj zahtjeva i članovi njegovog domaćinstva ne smiju imati nepodmirenih dugovanja prema Općini Kaštelir-Labinci-Castelliere-S.Domenica.

Članovi obiteljskog domaćinstva podnositelja zahtjeva iz stavka 1. točka 3. ovog članka smatraju se bračni drug, te druga osoba koja s podnositeljem zahtjeva živi u izvanbračnoj zajednici ako se takva zajednica može izjednačiti s bračnom zajednicom, srodnici po krvi u pravoj liniji, pastorak i posvojenik i osobe koje je podnositelj zahtjeva prema odredbama posebnog zakona dužan održavati.

Status izvanbračne zajednice dokazuje se ovjerenom izjavom kod nadležnog tijela izvanbračnih drugova o postojanju izvanbračne zajednice.

## Kriterij za odobravanje zahtjeva za najam stana je:

* najviše ponuđeni iznos za zasnivanje Ugovora o najmu stana.

# NAČIN PROVEDBE NATJEČAJA

Odluku o utvrđivanju najpovoljnijeg ponuditelja donosi Općinski načelnik.

Općinski načelnik može poništiti ovaj natječaj u cijelosti, bez obveze da podnositelje prijava za natječaj obavještava o razlozima poništavanja natječaja.

Prijave se podnose u vremenu od 12. veljače 2025. god. do zaključno 19. veljače 2025. god. do 12.00 sati, neposredno predajom u Jedinstvenom upravnom odjelu Općine Kaštelir-Labinci u Kašteliru 113.

Prijave se predaju u zatvorenom omotu s naznakom: PRIJAVA NA NATJEČAJ ZA DAVANJE STANA U VLASNIŠTVU OPĆINE U NAJAM -- NE OTVARAJ i podacima o podnositelju prijave u Jedinstvenom upravnom odjelu Općine Kaštelir-Labinci.

Zakašnjele prijave neće se razmatrati, već će se neotvoreni omoti vratiti podnositelju prijave.

Nepotpune, nejasne i ponude koje sadrže cijenu nižu od početne cijene kao i prijave iz kojih se ne može utvrditi što je ponuđeno neće se razmatrati.

Sve informacije mogu se dobiti u Jedinstvenom upravnom odjelu Općine Kaštelir-Labinci, Kaštelir 113, 52464 Kaštelir, i na telefon: 455-113.

Povjerenstvo otvara i razmatra prijave, utvrđuje da li su ispunjeni svi uvjeti iz natječaja, sastavlja zapisnik o otvaranju ponuda, provodi javno nadmetanje, zapisnički utvrđuje najpovoljnijeg ponuditelja i predlaže načelniku donošenje odluke o davanju stana u najam i sklapanje ugovora o najmu stana.

Uz prijavu obavezno se prilaže sljedeća dokumentacija

* dokaz o državljanstvu i prebivalištu - osobnu iskaznicu na uvid i preslik iste te osobni identifikacijski broj (OIB),
* dokaz o prebivalištu za članove njegovog domaćinstva,
* dokaz o podmirenju svih obveza prema Općini Kaštelir-Labinci-Castellire-S.Domenica, za podnositelja zahtjeva i članove njegovog domaćinstva,
* dokaz o uplaćenom iznosu jedne mjesečne najamnine,
* preslik kartice tekućeg računa (za povrat jamčevine ukoliko ne uspije u nadmetanju).

Smatrati će se da je podnositelj podnošenjem prijave koja sadrži njegove osobne podatke na ovaj natječaj dao privolu za njihovo prikupljanje, obradu i korištenje istih javnom objavom na internetskim stranicama, a u svrhu u koju su prikupljeni.

Najpovoljnijem ponuditelju unaprijed plaćena najamnina se uračunava u dalju najamninu. Ukoliko isti odustane od ponude ili se u danom roku ne odazove pozivu za sklapanje ugovora o najmu, odnosno ako ne ispuni druge obveze iz natječaja, pa dođe do raskida već sklopljenog ugovora o prodaji, gubi uplaćenu najamninu.

Ponuditeljima čije su ponude utvrđene kao nevaljane ili nepovoljne, uplaćena najamnina vratit će se u roku od osam dana od dana donošenja odluke načelnika Općine Kaštelir-Labinci-Castellire-S.Domenica o prihvatu najpovoljnije ponude ili ukoliko ranije odustanu od svoje ponude, u roku od pet dana od dostave ili zaprimanja izjave o odustajanju.

Odluku o davanju stana u najam donosi načelnik na prijedlog Jedinstvenog upravnog odjela.

Općina Kaštelir-Labinci-Castellire-S.Domenica zadržava pravo poništenja natječaja bez obrazloženja.

# IV. ZAVRŠNE ODREDBE

Sve obavijesti glede stana izloženog na natječaju zainteresirani ponuditelji mogu dobiti tijekom uredovnog radnog vremena u Jedinstvenom upravnom odjelu Općine Kaštelir-Labinci-Castellire-S.Domenica u Kašteliru , Kaštelir 113, ili na broj telefona 052 455 113.

NAČELNIK:

Đulijanom Petrović